SET สวิงโหด! ดิ่งหนัก 17 จุด ก่อนตีตื้นเหลือ 8 จุด จับตาแนวรับสำคัญ 1,600 จุด
SET สวิงโหด! ดิ่งหนัก 17 จุด ก่อนตีตื้นเหลือ 8 จุด จับตาแนวรับสำคัญ 1,600 จุด
SET สวิงโหด! ดิ่งหนัก 17 จุด ก่อนตีตื้นเหลือ 8 จุด จับตาแนวรับสำคัญ 1,600 จุด
16 พ.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 15.23 น. อยู่ที่ระดับ 1,613.33 จุด ลบ 7.94 จุด หรือ 0.49% ด้วยมูลค่าการซื้อขาย 4.36 หมื่นล้านบาท โดยดัชนีในวันนี้ปรับตัวลดลงไปต่ำสุดที่ระดับ 1,604.76 จุด ก่อนลดช่วงลบเหลือ 7.94 จุด คิดเป็นการปรับตัวลดลงไป 16.5 จุด เมื่อเทียบกับดัชนีวานนี้ที่ระดับ 1,621.27 จุด
ด้านนักวิเคราะห์ บล.ฟิลลิป ประเมินดัชนีในช่วงบ่ายนี้ว่า มีแนวโน้มปรับตัวลงต่อจากภาคเช้าที่ปิดในแดนลบ โดยประเด็นที่จะยังกดดัน Sentiment การลงทุนต่อคือ ประเด็นสงครามการค้าที่ยังคงร้อนแรงอยู่ในขณะนี้ จากการที่สหรัฐตอบโต้จีนอีกครั้งด้วยการดำเนินการทางกฎหมายห้ามบริษัทอเมริกันทั้งหมดใช้สินค้าที่มองว่ามีภัยคุกคามต่อระบบข้อมูลภายในของสหรัฐซึ่งในจำนวนนี้อาจจะส่งผลต่อ Huawei และ ZTE ของจีนด้วย จึงยังต้องติดตามการตอบโต้จากทางฝ่ายจีนด้วยเช่นกัน
ดังนั้นภาพรวมบ่ายนี้ดัชนี SET ยังมีแนวโน้มผันผวนอิงทางลงระหว่างกรอบ 1,600-1,615 จุด
อนึ่งเมื่อช่วงเช้าศูนย์พยากรณ์เศรษฐกิจและธุรกิจมหาวิทยาลัยหอการค้าไทย ปรับลดประมาณการอัตราการขยายตัวทางเศรษฐกิจไทย (GDP) ปี 62 โต 3.5% จากเดิมที่คาดโตได้ 3.8% ส่วนส่งออกคาดว่าปีนี้เหลือโต 0.5% จากก่อนหน้าคาดโตได้ 3.9% โดยมีปัจจัยลบจากสถานการณ์สงครามการค้าสหรัฐฯกับจีนที่มีแนวโน้มยืดเยื้อ